cyanic-selkie/wikianc huggingface dataset:
Asikkalanselkä
Historiaa
Järven kaikkien järvenosien yhteistä historiaa esitellään Päijänteen historian osiossa. Kalmbergin kartastossa vuodelta 1855–1856 Asikkalanselkä mahtuu karttalehdelle kokonaan. Kartassa järvenosien ja saarien nimet ovat pysyneet nykypäiviin lähes ennallaan. Joitakin eroja kuitenkin esiintyy. Salonsalmea kutsuttiin kartan mukaan aikaisemmin Halkoniemensalmeksi. Pulkkilansalmi oli tuolloin noin 450 metriä leveä, kun se on nykyään pengertien silta-aukon verran eli 30–40 metriä leveä. Vääksyssä (kartassa ”Wieksiö”) ei ollut tuolloin mainittavaa asutusta, sillä siellä toimi vain kolme vesimyllyä.
Puruvesi
Järven erityispiirteet
Puruvesi kuuluu Saimaaseen ja Vuoksen vesistöön. Järven pinta-ala on 416 neliökilometriä ja se on Suomen järvien pinta-alatilastossa sijalla 11. Keskisyvyys on 8,8 metriä ja suurin syvyys 61 metriä. Valuma-alueen ala on järvi mukaan lukien 1017 neliökilometriä, josta 35 prosenttia on vettä; Puruveden vesialan osuus valuma-alueen alasta (vähennettynä Puruveden vesialalla) on peräti 69,2 prosenttia. Suurin osavaluma-alue on 73 neliökilometrin Kuonanjoki.
Eläimistö ja kasvillisuus
Harvinainen saimaannorppa on elänyt Puruvedellä vielä 1950-luvun alussa, jolloin se todennäköisesti metsästyksen seurauksena kuoli sukupuuttoon. Järvi soveltuisi edelleen lajin elinympäristöksi, ja viime vuosina siitä onkin ollut järvellä useita yksittäisiä havaintoja. Norppia havaittiin Puruvedellä useita kertoja vuosina 2006, 2007 ja 2008, ja vuonna 2009 ainakin yhden todettiin talvehtineen ja synnyttäneen järvellä. Puruvedellä syntyi kuutti vuonna 2018 ja kaksi vuonna 2019, mikä kertoo norppakannan vakiintumisesta uudelleen ja osoittaa alueen olevan merkityksellinen saimaannorpan elinympäristönä.
Fatih Akyel
Akyel voitti urallaan viisi Turkin-mestaruutta, joista kolme Galatasarayssa ja kaksi Fenerbahçessa. Turkin cupin hän voitti kahdesti Galatasarayssa. Turkin maajoukkueessa Akyel pelasi 64 A-maaottelua vuosina 1997–2004.
Yoshinori Mutō
Mutō debytoi Japanin A-maajoukkueessa syyskuussa 2014.
Muuta
Mutōlla on taloustieteen tutkinto Keion yliopistosta, jossa hän opiskeli vuosina 2010–2013.
Albatros B.II
Vuonna 1914 Albatros B.II saavutti uuden korkeusennätyksen 4 500 metriä.
Bitlisin maakunta
Bitlisin maakunta on Turkin maakunta, joka sijaitsee maan kaakkoisosassa, Vanjärven länsipuolella, melko lähellä Syyrian, Irakin, Iranin ja Azerbaidžanin rajaa. Maakunnan hallinnollinen keskus on Bitlisin kaupunki (47 904 as., piirikunnassa 66 732 as. 2014).
Alexander Amatus Thesleff
Sotilasura
Viipurissa syntynyt Thesleff aloitti sotilasuransa vuonna 1793 Nevan jalkaväkirykmentissä. Hän osallistui samana vuonna linnoitustöihin sekä kanavanrakennukseen Vanhassa Suomessa ja jatkoi myöhemmin uraansa majoitusmestarilaitoksessa. Vuonna 1805 Thesleff ylennettiin kapteeniksi ja hän oli mukana Kiinan ja Mongolian alueille suuntautuneella kartoitusretkellä.
Ruskonselkä
Liikenneyhteydet
Julkinen liikenne rajoittuu Kuusamontietä kulkeviin linja-autovuoroihin.
Cavalcade of America
Cavalcade of America oli yhdysvaltalainen radiokuunnelmasarja, jota esitettiin 1935–1953. Sarjassa esitettiin dramatisointeja Yhdysvaltain historian tapahtumista. Alkuvaiheessa radioverkkona toimi CBS, jolta ohjelma siirtyi vuoden 1940 alussa NBC:lle. Ohjelmasta tehtiin myös televisioversiota 1952–1957. NBC esitti sitä heinäkuuhun 1953 saakka, minkä jälkeen lähetykset siirtyivät ABC:lle.
Sarjan luonne muuttui Yhdysvaltain liityttyä toiseen maailmansotaan Pearl Harborin hyökkäyksen jälkeen, ja kuunnelmien aiheista tuli entistä ajankohtaisempia. Aiheina olivat muun muassa elämä kotirintamalla, Martin Niemöller, Guadalcanalin taistelu ja sukellusvenemiehistön elämä. Sodan päätyttyä aiheet palautuivat ennalleen.
Mikroteknologia
Mikroteknologian valmistusprosessit tapahtuvat puhdastilassa, jossa ilma on tarkkaan suodatettua sekä lämpötila- ja kosteussäädeltyä. Näin vältetään pienhiukkasten aiheuttamat viat komponenteissa: pölyhiukkaset ovat kooltaan samaa suuruusluokkaa kuin mikrokomponenttien osat.
Tia-Maria
Yön neljä edellistä singleä eivät nousseet myyntilistoille, mutta Tia-Maria oli huhtikuussa 1987 Suosikin kokoamalla singlelistalla sijalla 14. Varsinainen hitti siitä tuli kuitenkin vasta 1990-luvulla.
Herman Avellan
Avellan oli naimisissa kaksi kertaa. Ensimmäinen puoliso vuodesta 1848 oli Sofia Grotenfelt (k. 1858) ja toinen vuodesta 1860 vapaaherratar Eva Lovisa Mathilda Lybecker (k. 1897).
Suomen Taidegraafikot
thumb|270px|Galleria G Helsingissä. Suomen Taidegraafikot ry, alun perin Suomen Graafilliset Taiteilijat ja Piirtäjät on vuonna 1931 perustettu valtakunnallinen yhdistys. Sen tarkoituksena on edistää taidegrafiikan ja piirustustaiteen tunnettavuutta sekä tiedottaa ja järjestää näyttelyitä. Suomen Taidegraafikot on Suomen Taiteilijaseuran jäsenjärjestö.
Esikot
Esikot (Primula) on esikkokasvien heimoon kuuluva suku, jossa on 400–500 lajia. Lisäksi koristekasveina käytetään hybrideitä. Esikkoja kasvaa villeinä pohjoisen pallonpuoliskon lauhkealla vyöhykkeellä, Etelä-Amerikan vastaavassa ilmastossa sekä korkealla Etiopian, Indonesian ja Uuden Guinean vuorilla. Monia esikkoja kasvatetaan koristekasveina; joitakin käytetään rohtoina. Esimerkiksi kultaesikosta (Primula auricula) on kehitetty erilaisia lajikkeita ja hybridimuotoja koristekasveiksi yli 350 vuoden ajan.
Linda Ruutu
Ruutu on pelannut kotimaan liigassa 182 ottelua ja tehnyt niissä 35 maalia, joista eniten eli yhdeksän ensimmäisellä kaudellaan 2009. Hän on edustanut liigassa Helsingin Jalkapalloklubia kaudet 2009–2010, 2012 ja 2016–2021 sekä PK-35 Vantaata kaudet 2013–2015. Hän on voittanut Suomen-mestaruuden kausina 2014, 2015 ja 2019 sekä Suomen Cupin kausina 2010, 2013, 2017 ja 2019. Kaudella 2017 hän pelasi myös Norjassa Grand Bodøn joukkueessa ja vuosina 2009–2012 Yhdysvaltain yliopistosarjoissa.
Anne Haanpää
Anne-Kristiina Haanpää (o.s. Bäckman, s. 25. toukokuuta 1959) on suomalainen jääkiekkoilija.
Eric Gordon
Gordon herätti huomiota jo vuonna 2006, kun Illinois'n yliopisto ja Indianan yliopisto kilpailivat lahjakkaan pelaajan saamisesta omiin riveihinsä. Hän päätyi Indianaan, ja hyvän yliopistokauden 2007–2008 jälkeen NBA-seura Los Angeles Clippers varasi hänet vuoden 2008 varaustilaisuudessa seitsemäntenä pelaajana.
NBA-kaudella 2008–2009 Gordon pelasi 78 runkosarjaottelussa keskimäärin 34,3 minuuttia ja teki 16,1 pistettä. Hänet valittiin tammikuussa 2009 läntisen konferenssin kuukauden tulokkaaksi. NBA-kaudella 2009–2010 hän pelasi 62 ottelussa keskimäärin 36,0 minuuttia ja teki 16,9 pistettä. Kummallakaan kaudella Clippers ei päässyt pudotuspeleihin.
Jaakko Hämeen-Anttila
Elämä
Vuonna 2005 Hämeen-Anttila julkaisi ensimmäisen runokokoelmansa. Hänen runoilleen on leimallista klassisen arabialaisen ja persialaisen runouden kuvasto, mutta niistä paistaa myös modernin runouden tuntemus.
Islamin puolustaja ja popularisoija
Hämeen-Anttila on kirjoissaan ja puheenvuoroissaan profiloitunut islamin myönteisten puolien esille tuojaksi, minkä hän myös on tunnustanut tavoitteekseen, "sillä kielteiset puolet tulevat esiin omalla painollaan". Hän on korostanut islamin luonnetta vahvasti rauhan uskontona, sillä ”valtaosa muslimeista kautta aikojen on elänyt rauhassa."
Salemin noitaoikeudenkäynnit
Salemin noitaoikeudenkäynnit tapahtuivat Massachusettsin Salemissa nykyisten Yhdysvaltojen alueella vuonna 1692. Oikeudenkäynneissä tuomittiin yhteensä ainakin 25 ihmistä kuolemaan ja monia muita vankeuteen. Noitavainojen syynä oli joidenkin kyläläisten outo käytös ja puritaanien noitahysteria, joka johti yhteensä 19 ihmisen kuolemaan (14 naista ja viisi miestä). Kyseessä on yksi tunnetuimmista noitavainoista ja Pohjois-Amerikan englantilaisten siirtokuntien historiaan liittyvistä tapahtumista.
Owen Hunt
6. tuotantokausi
Yritykset elvyttää Georgea epäonnistuvat ja tämä kuolee. Owen selviytyy Georgen kuolemasta paremmin kuin monet muut sairaalan lääkäreistä.
Owenin ja Teddyn välit paranevat, ja Owen tajuaa tuntevansa Teddyä kohtaan muutakin kuin ystävyyttä. Kun Teddy joutuu kilpailemaan vakituisesta työpaikasta toisen lääkärin kanssa, Cristina pyytää Owenia puhumaan Teddyn puolesta. Owen pettää kuitenkin molempien naisten luottamuksen ja pyytää Derekiä olemaan uusimatta Teddyn sopimusta. Cristina ja Teddy suuttuvat molemmat Owenille saatuaan tietää asiasta. Cristina päättää lopulta erota Owenista, koska tämä ei tiedä mitä tuntee Teddyä kohtaan. Teddy pyytää Owenia valitsemaan naisten välillä.
18. tuotantokausi
Jaksossa 8 Owen joutuu autokolariin vaimonsa Teddyn ja lääkärikolleegansa kanssa. Jakso päättyy dramaattisesti auton tippuessa jyrkänteeltä Owenin ollessa vielä sen sisällä. Hän loukkaantuu vakavasti mutta ei kuole.
Keijo Varis
Variksen väitöskirja käsitteli organisaatiomuutoksia ja sen nimi oli ”Organisaatiokulttuurin ja johtajuusidentiteetin merkitys matriisiorganisaatiomuutoksissa”. Variksen mukaan useimmat organisaatiomuutokset ovat olleet turhia.
Porvoon rata
Porvoon rata on Suomen rataverkon osuus Keravalta Porvoon keskustaan. Sen pituus on 34 kilometriä. Alun perin nimellä Porvoon–Keravan rautatie tunnettu rataosuus on rakennettu vuosina 1872–1874. Radan alkuosa Olliin saakka on nykyisin kuitenkin osa Kilpilahteen johtavaa tavaraliikennerataa, Sköldvikin rataa. Loppuosa Ollista Porvooseen on käytössä vain Porvoon museorautatienä.
Asuntojen hintakupla
Markkinataloudessa kysynnän ja tarjonnan laki saa ihmisten toiminnan kautta asuntojen hinnat sille tasolle, mitä ihmiset ovat valmiita maksamaan. Kun hinnat poikkeavat tästä, puhutaan asuntojen hintakuplasta.
Talouden hintakuplat
Talouden hintakuplien yhteydessä usein viitataan John Maynard Keynesin osakemarkkinakuvaukseen vuodelta 1936, jossa Keynesin mukaan spekulaattorit yrittävät ennustaa yleisen mielipiteen kehittymistä, sen sijaan että kiinnittäisivät huomionsa markkinoiden toiminnan perustekijöihin. Tällöin syntyy talouden toimijoiden itse itseään toteuttavien odotusten aikaan saamia hinnanmuutoksia. Muutos voi aiheuttaa nousevan hinnan kuplan, joka puhjetessaan aiheuttaa hintojen laskun ja mahdollisesti vastakkaissuuntaisen kuplan, alihintaisuuden.
Hintakupla Robert Shillerin tekemien tutkimuksien valossa
300px|right|thumb|Robert Shillerin esitys Yhdysvaltain [[inflaatiokorjatusta asuntojen hintaindeksistä (Home-Price Index), rakennuskustannuksista (Building-Cost Index) sekä väestökehityksestä (Population) ja pitkistä koroista (Yield on 10-Year Treasury Bond) ajanjaksolta 1890-2004.]]
Yalen yliopiston kansantalouden professori Robert J. Shiller kirjansa Irrational Exuberance toisessa painoksessa on esittänyt tutkimuksiaan asuntojen hintakehityksestä. Shiller on tunnettu mm. Case-Shiller-asuntohintaindeksin perustamisesta yhdessä Karl Casen kanssa. Hintaindeksiä käyttivät esimerkiksi valtion hallintaan ajautuneet asuntolainoja rahoittaneet Fannie Mae ja Freddie Mac. Alla on lyhyt yhteenveto Shillerin esittämistä havainnoista.
Hintaindeksi
Tutkimuksissaan Shiller muodosti historiatiedoista Yhdysvaltain asuntoja koskevan hintaindeksin ajanjaksolle 1890–2004. Shillerin muodostama hintaindeksi on ilmeisesti pisin koko maata koskeva indeksi. Oheisessa kuvassa on Shillerin esitys Yhdysvaltain inflaatiokorjatusta asuntojen hintaindeksistä, rakennuskustannuksista sekä väestökehityksestä ja pitkistä koroista. Kuvan asuntojen hintaindeksin kehityksestä voidaan tehdä se merkittävä huomio, että asuntojen hintojen reaalinen muutos ei ole jatkuvasti nouseva. Lukuun ottamatta toisen maailmansodan jälkeistä ja viimeisen kymmenen vuoden aikana tapahtunutta hinnan nousua reaalisesti hinnat ovat pysyneet ennallaan tai laskeneet. Koko ajanjaksona, eli 114 vuodessa, reaaliset hinnat nousivat 66 % ja vuodesta 1997 vuoteen 2004 reaaliset hinnat nousivat 52 %. Eli koko ajanjakson 114 vuodessa reaaliset hinnat nousivat vain 0,4 % vuodessa, missä on mukana vuoden 1997 jälkeen tapahtunut poikkeuksellisen nopea nousu. Vuodesta 1890 vuoteen 1996 reaaliset hinnat nousivat vain 9,2 % eli 0,08 % vuodessa.
Tonttien saatavuus ja sijainti
Jos tonttien saatavuudessa on rajoituksia, tonttien hinnoista muodostuu merkittävä tekijä asuntojen hintoihin. Kun tällaisissa kaupungeissa markkinoihin iskee järjetön innostuneisuus, asuntojen ostajat muuttuvat aggressiivisiksi, ja jopa epätoivoisiksi, tekemällä tarjouksia asunnoista, joihin he eivät ole edes kunnolla tutustuneet. Joskus asunnot myydään yli pyydetyn hinnan jo ensimmäisenä päivänä. Hintojen nousu tekee ostajista epätoivoisia ja he alkavat pelätä, että kohta hinnat nousevat niin korkealle, ettei heillä ole enää varaa ostaa asuntoa (mikä nostaa hintoja vielä lisää). Vaikka tonttien hinnat muodostavat merkittävän osan asuntojen hinnoista, tällaisissa kaupungeissa järjettömässä innostuneisuudessa ihmiset sortuvat ajattelemaan, että tonttien hinnat jatkavat nousuaan. Tällaista harhaa voi ruokkia alueeseen liittyvät tarinat uudesta aikakaudesta, ostajien liiallinen itsevarmuus (jota on ruokkinut lähihistorian hintojen nousu) ja maaginen ajattelu liittyen alueen hohdokkuuteen.
Vilnia
thumb|Vilnia-jokea Vilnassa. Vilnia ( tai Wilejka) on pieni Liettuassa Neris-joen sivuhaara. Sen alkukohta on Vindžiūnain kylän lähellä, viisi kilometriä etelään Šumskasista, lähellä Valko-Venäjän rajaa. Vilnian pituus on 80 kilometriä ja sen valuma-alue kattaa 624 km2. Joki virtaa länttä kohti ja yhtyy Neris-jokeen Vilnassa, mille tämä sivujoki on antanut nimensä.
Wilhelm Löhe
Teologia
Löhelle kirkon olemassaolo ilmaisee Jumalan rakkautta, jonka päämäärä on ihmiskunnan kasvattaminen ja ihmisten pelastaminen. Kirkko voi olla Jumalan pelastussuunnitelman väline ainoastaan, jos se on uskollinen saamalleen elämälle, jonka alkulähteenä on itse Jeesus Kristus. Tätä Kristuksen antamaa elämää välittävät Raamattu Jumalan sanana sekä kasteen ja ehtoollisen sakramantit, jotka ovat kirkon varsinaiset tuntomerkit. Löhe asettaa näitten rinnalle myös paimenviran, vaikkei hän pidäkään sitä yhtä tärkeänä tuntomerkkinä kuin edellä mainittuja. Hänen mukaansa virka on kuitenkin Kristuksen asettama ja seurakunnalle välttämätön, jotta armonvälineissä tarjolla oleva elämä voisi tulla kristittyjen osaksi. Löhe pitää kirkon olemukselle tärkeänä sitä, että sekä paimenvirka että kristittyjen yhteinen pappeus saavat kumpikin niille kuuluvan arvostuksen, sillä ne tarvitsevat toisiaan eikä kumpaakaan olisi olemassa ilman toista.
Sibelius-monumentti
Abstrakti teos nähdään usein urkupillistönä. Sen katsotaan kuvaavan hyvin Jean Sibeliuksen suurimuotoista sinfonista musiikkia, mutta silti siitä voi erottaa myös pieniä yksityiskohtia.
Matti Turkia
Matti Turkia (26. helmikuuta 1871 Viipurin mlk – 10. tammikuuta 1946 Helsinki) oli suomalainen poliitikko ja toimittaja, joka toimi SDP:n kansanedustajana vuosina 1907–1909, 1914–1917, 1930–1945. Sisällisodan aikana Turkia oli yksi punaisten johtohahmoista. Hän toimi Suomen kansanvaltuuskunnan prokuraattorina ja oli Suomen Punaisen Kaartin ylimmän johtavan komitean jäsen. Sodan jälkeen Turkia oli maanpaossa vuoteen 1927 saakka.
Elämä
Turkia oli SDP:n puhujana vuodesta 1904 ja vuosina 1906–1918 hän oli puolueen puoluesihteerinä. Suomen sisällissodan aikana 1918 Turkia toimi kansanvaltuuskunnan prokuraattorina ja punaisen kaartin ylimmän johtavan komitean jäsenenä. Hän pakeni sodan loppuvaiheessa Venäjälle ja oli siellä Suomen työväen toimeenpanevan komitean jäsenenä. Vuonna 1922 Turkia siirtyi Venäjältä Ruotsiin, jossa hän työskenteli sanomalehtimiehenä vuoteen 1927 saakka. Palattuaan Suomeen 1927 hän oli vuoden verran vangittuna poliittisista syistä ja toimi vapauduttuaan Suomen Sosialidemokraatin toimittajana 1928–1932.
Andreas Widhölzl
Andreas "Andi" Widhölzl (s. 14. lokakuuta 1976 St. Johann in Tirol, Itävalta) on itävaltalainen uransa lopettanut mäkihyppääjä, joka kilpaili mäkihypyn maailmancupissa vuosina 1997–2007.
Alma Forstén
Avioliitto ja yhteiskunnallinen aktivismi
Alma Lönnroth solmi 1877 avioliiton kapteeni Karl Lennart Torsten Forsténin, runoilijaeversti Torsten Forsténin pojan kanssa. Pariskunta osti vuonna 1892 Sippolan pitäjästä Liikkalan kartanon leskirouva Aleksandra Aleksejevna Popovalta, syntyisin Buturlina, joka oli perinyt sen edellisenä vuonna kuolleelta äidiltään, kreivitär Olga Buturlinalta, joka oli viimeinen elossaollut van Suchtelenin suvun kreivitär (kenraali, kreivi Pauli van Suchtelenin ainut tytär). Ostoon tarvitut suuret rahaluotot kuitenkin veivät Forstenien perheen taloudellisesti tiukalle. Aviomiehen jäätyä eläkkeelle Alma Forstén perusti 1897 Sippolan puutarha- ja talouskoulun, jonka laajennettuun opetusohjelmaan kasvitarhaviljelyksen ja kasvisten käytön lisäksi otettiin lisäksi kotieläinten hoito ja käsitöiden tekeminen. . 1904 Alma ja Lennart Forstén tekivät opintomatkan Tanskaan. Kirjoittamansa matkakertomuksen mukaan Alma Forstén kiinnitti huomionsa kananhoitoon ja osuuskuntaliikkeeseen sekä pienviljelijöiden ja suurtilallisten väliseen tasa-arvoon. Kananhoito otettiin puutarhakoulun opetusohjelmaan, mallikanalat levittivät tietoutta ja kananmunia ryhdyttiin myymään osuuskuntaperiaatteella. Sippolalainen kartano meni huutokaupassa velkojen käytyä ylivoimaisiksi. Puutarhakoulu siirrettiin 1906 Reitkalliin. Koulun merkityksestä kertoo valtionavun määrä: 14:stä kasvitarha- ja talouskoulusta Reitkallin puutarhakoulun osuus oli 1915 toiseksi suurin, 6600 mk.
Eeva-Maria Saari
Aiemmin Saari pelasi muun muassa Helsingin Jalkapalloklubissa, Hongassa ja Puistolan Urheilijoissa sekä Ruotsissa Eskilstuna Unitedissa ja Hammarbyssä. Lisäksi hän pelasi Yhdysvalloissa Lindsey Wilson Collegen ja Lindenwood Universityn yliopistojoukkueissa. Saari voitti urallaan yhden Suomen-mestaruuden ja liigacupin HJK:ssa.
Luoteisalueen säännös
thumb|250px|[[Luoteisterritorion alueet mustalla.]] Luoteisalueen säännös (, virallisesti An Ordinance for the Government of the Territory of the United States, North-West of the River Ohio ) oli Yhdysvalloissa vuonna 1787 annettu säädös, jolla perustettiin niin sanottu Luoteisterritorio Ohio- ja Mississippi-jokien sekä Suurten järvien väliin jäävälle alueelle. Säädös loi pohjan myöhemmille territorioiden perustamisille Yhdysvalloissa. Sitä pidetään ennen nykyisen perustuslain säätämistä toimineen konfederaation kongressin merkittävimpänä saavutuksena.
Zentsūji
Zentsūji on Japanin kaupunki Shikokun saarella Kagawan prefektuurissa. Se sijaitsee sisämaassa prefektuurin länsiosassa Marugamen tasangon länsireunalla. Kanakurajoki virtaa kaupungin halki. Sen etelä- ja länsiosissa on vuoristoalueita, joista osa kuuluu Seton sisämeren kansallispuistoon. Zentsūjissa on 32 088 asukasta (marraskuussa 2019) ja sen pinta-ala on 39,93 neliökilometriä.
Zentsū-ji on yksi Shikokun pyhiinvaellusreitin temppeleistä (nro. 75). Sen lisäksi kaupungissa sijaitsee neljä muuta reitin temppeliä: Mandara-ji (temppeli nro. 72), Shusshaka-ji (temppeli nro. 73), Kōyama-ji (temppeli nro. 74) ja Konzō-ji (temppeli nro. 76). Muita historiallisia muistomerkkejä ovat esimerkiksi Amagirin linnan rauniot ja Ariokan kofun-hautakummut. Kaupunkia palvelee JR Shikokun Dosan-linja.
Suorakulmainen koordinaatisto
Koordinaatit ilmoitetaan merkitsemällä ne sulkeisiin järjestyksessä (x, y, z) ja erottamalla kunkin ulottuvuuden koordinaattiluku pilkulla. Esimerkiksi (2, −3) tarkoittaa, että piste sijaitsee kaksiulotteisen koordinaatiston pisteessä x = 2 ja y = −3 (tässä 2 on ns. abskissa ja −3 ns. ordinaatta). Jos koordinaatit sisältävät desimaalipilkkuja, ne erotetaan toisistaan puolipisteellä, esimerkiksi (4,5; 2,25; −6,8).
Yrjö Talvitie
Talvitie perusti 1948 yhdessä Pentti Talvitien kanssa muun muassa tekniikan alan sanakirjoja julkaisevan Tietoteoksen.
Arlington (Texas)
Arlington sijaitsee noin 12 mailia itään Fort Worthin keskustasta ja 20 mailia länteen Dallasista. Kaupungin sisällä on kaksi pienempää yhteisöä Dalworthington Gardens ja Pantego.
Alfred Saukkonen
Saukkonen valmistui opettajaksi vuonna 1915 Sortavalan seminaarista. Hän oli opettajana Räisälän Myllypellon koulussa vuoteen 1928 saakka ja sen jälkeen opettajana Uudessakaupungissa. Saukkonen oli mukana nuorisoseura-, partio- ja raittiusliikkeissä. Hän kirjoitti sanomalehtiartikkeleita ja julkaisi myös kaunokirjallisia teoksia sekä oli tunnettu etenkin nuortenkirjojen tekijänä.
Auktorisointi
Auktorisoitu isännöitsijä
Suomessa isännöinti on vapaa elinkeino eikä edellytä viranomaislupia tai muitakaan vaatimuksia isännöitsijän osaamiselle tai koulutukselle. Maahan on kuitenkin luotu vapaaehtoinen ISA-auktorisointijärjestelmä, jota ylläpitää Isännöinnin Auktorisointi ISA ry. ISA ry auktorisoi sekä isännöitsijöitä että isännöintiyrityksiä.
Auktorisoitu tilitoimisto
Suomessa auktorisointia sovelletaan myös ainakin mainostoimistoihin, vahinkoalan urakoijiin ja ydinvoimalaitoksen tarkastusyrityksiin. .
Eero Tammisalo
Myös hänen poikansa Erkki Tammisalo oli hammaslääketieteen professori.
Ohrana (kirja)
Ohrana on suku- ja sotaromaani, jossa satakuusivuotias Attila Rahja muistelee perheensä ja Suomen kohtaloita Helsingin pommituksissa vuonna 1944. Ohranan päähenkilöitä ovat Suomeen desanttina jatkosodan aikana pudotettu Janne Mutka ja hänen rakastettunsa Vilja Oljenpalo. Janne Mutkan esikuva on desantti Risto Westerlund.
Ruslan Ponomarov
Vuonna 2011 Ponomarov voitti Ukrainan mestaruuden.
Hey Jude
”Hey Jude” -kappaleen oli tarkoitus alun perin tulla Beatlesin The White Album -tuplalevylle (1968), mutta suunnitelmien muuttuessa se päätettiin jättää pois. Sitä ei ikinä julkaistu millään varsinaisella Beatles-levyllä, vaan ainoastaan kokoelma-albumeilla.
Eino Sakari Yrjö-Koskinen
Eino Sakari (E. S.) Yrjö-Koskinen (vuoteen 1882 Forsman; 3. lokakuuta 1858 Hämeenkyrö – 10. tammikuuta 1916 Helsinki) oli suomalainen vapaaherra, Tampereen Reaalilyseon rehtori, valtiopäivämies ja suomalaisen puolueen kansanedustaja.
Stephen Sondheim
Stephen Joshua Sondheim (22. maaliskuuta 1930 – 26. marraskuuta 2021 ) oli yhdysvaltalainen musikaalien käsikirjoittaja, sanoittaja ja säveltäjä. Hänen ansioihinsa kuuluvat muun muassa West Side Storyn sanoittaminen sekä musikaalit Sweeney Todd, Into the Woods ja A Little Night Music. Hän voitti muun muassa Oscar-palkinnon, kahdeksan Tony-palkintoa, kahdeksan Grammy-palkintoa, viisi Olivier-palkintoa sekä Pulitzer-palkinnon.
Väsyneen valon teoria
Teorian historia ja vastaanotto
On kuitenkin huomattava, että muutamien lähimpien galaksien kuten Andromedan galaksin valo on päinvastoin sini­siirtynyttä, mikä osoittaa sen lähestyvän Linnun­rataa. Tämän vuoksi väsyneen valon teorioissakin on ollut oletettava, että valo ”väsyy” merkittävästi vasta etäisyyksillä, jotka ovat selvästi suurempia kuin Andromedan galaksin etäisyys, ja että vasta niin kaukaisilla kohteilla niiden mahdollisesta lähestymisestä aiheutuva sini­siirtymä ei enää riitä kumoamaan valon väsymisestä aiheutuvaa puna­siirtymää.
Stephen Sondheim
Elämä ja ura
Vuonna 1985 Sondheimin ja James Lapinen edellisenä vuonna kantaesitetty, taidemaalari Georges Seurat’n maalauksen innoittama Sunday in the Park with George voitti näyttämötaiteen Pulitzer-palkinnon. Sondheimin ja Lapinen yhteistyö jatkui vuonna 1986 kantaesitetyssä, useita satuja sekoittavassa konseptimusikaalissa Pimeä metsä (Into the Woods).
Väsyneen valon teoria
Eräitä vääriksi osoitettuja malleja
thumb|right|275 px| [[Hubble Ultra Deep Field on kuva yli 10 miljardin valo­vuoden päässä olevista galakseista. Jos väsynyt valo olisi oikea selitys, nämä galaksit näkyisivät sumeammin kuin lähempänä sijaitsevat. Koska näin ei ole laita, tästä voidaan päätellä, etteivät sironta­prosessit voi aiheuttaa puna­siirtymän ja etäisyyden välistä yhteyttä.]] On havaittu useita ilmiöitä, joiden selittäminen väsyneen valon avulla on perustavalla tavalla ongelmallista:
Stephen Sondheim
Yksityiselämä
Sondheim oli avoimesti homoseksuaalinen.
Väsyneen valon teoria
Eräitä vääriksi osoitettuja malleja
missä E(x) on fotonin energia sen kuljettua matkan x valonlähteestä, E_0 sen energia sen lähtiessä ja R_0 vakio, joka kuvaa avaruuden tai väliaineen vastusta. Jotta tämä vastaisi Hubblen lakia, vakion R_0 on oltava useita gigaparsekeja.
Chilen presidentinvaali 2009–2010
2. kierros
Presidentinvaalin toisen kierroksen mielipidemittaukset ennustivat tasaista kamppailua, sillä muutama päivä ennen vaaleja Piñeran johto oli kutistunut vain noin kahteen prosenttiyksikköön (50,9%–49,1%). Frein suosiota kasvatti ensimmäisen kierroksen jälkeen presidentti Bacheletin ja sitoutumattoman Enríquez-Ominami tuki.
Matti Rantanen (ralliautoilija)
Matti Rantanen (s. 13. helmikuuta 1981 Lammi) on suomalainen ralliautoilija. Ralliuransa hän aloitti vuonna 2003 ja voitti pienen n-ryhmän Suomen mestaruuden Honda Civic Type R:llä vuonna 2006. Samana vuonna Rantanen sai huomiota voittamalla Suomen MM-rallin yhteydessä pienen n-ryhmän ja sijoittui JWRC luokassa kolmanneksi. Seuraavana vuonna hän siirtyi isoon N-ryhmään.
Jacob Tegengren
thumb|Jacob Tegengren Jacob August Tegengren (28. elokuuta 1875 Vaasa – 25. marraskuuta 1956 Vöyri) oli suomenruotsalainen kirjailija, filosofian tohtori h.c. Hän julkaisi parikymmentä runokokoelmaa ja lisäksi novelleja ja esseitä. Hän oli harrastelija-arkeologi.
Syyläjuuret
Syyläjuuret (Scrophularia) on kasvisuku syyläjuurikasvien eli naamakukkaiskasvien (Scrophulariaceae) heimossa. Siihen kuuluu enintään 200 lajia.
Kondensoitu maito
Suomessa kondensoitua maitoa myydään yleensä etnisissä kaupoissa tai suurimmissa marketeissa. Sitä myydään tavallisesti makeutettuna, mutta saatavilla on myös makeuttamatonta kondensoitua maitoa. Kondensoitua maitoa käytetään yleensä ainesosana makeissa leivonnaisissa ja jälkiruoissa. Sitä käytetään jälkiruoissa monissa maissa, erityisesti Venäjällä ja entisen Neuvostoliiton valtioissa. Osissa Aasiaa ja Eurooppaa sitä käytetään kahvin ja teen makeuttamiseen. Aasiassa sitä käytetään myös leivän päällä marmeladin tai hillon tapaan. Kondensoitua maitoa käytetään myös monissa intialaisissa jälkiruoissa ja makeisissa. Sitä käytetään myös lähinnä kerman tai maidon asemesta suklaa-, makeis- ja jäätelöteollisuudessa. Suomessa sitä käytetään myös jugurtin valmistukseen.
Kuluttajat saattavat helposti sekoittaa kondensoidun maidon maitojauheeseen. Pääsääntöisesti maitojauhe on kuitenkin makeuttamaton, kun taas kondensoitu maito sisältää paljon sokeria. Erilaisen maun ja koostumuksen vuoksi niitä ei voi käyttää korvaamaan toisiaan. Keittämällä kondensoidusta maidosta voi valmistaa paksua karamellinväristä toffeekastiketta. Sitä voi käyttää esimerkiksi piirakoiden ja kakkujen täytteenä.
Oscar Almgren
pienoiskuva|Oscar Almgren vuonna 1910. Oscar Almgren (1869 Tukholma – 1945 Uppsala) oli ruotsalainen arkeologi ja professori. Hän vaikutti merkittävästi alallaan.
Aki Mäki
Aki Mäki (s. 13. huhtikuuta 1976 Rauma ) on suomalainen laulaja. Mäki palkittiin Iskelmä Niityt –tapahtumassa kesällä 2009 Suomi Iskelmän SM-kisojen parhaimpana mieslaulajana. Mäkeä säestää Iltatähti-orkesteri. Yritystilaisuuksissa ja ravintoloissa Mäki esittää myös suomirockia ja rautalankaa Jokerit Companyn säestyksellä.
Kake Randelin
2000-luvulla Randelinin työ musiikin parissa on jatkunut säännöllisenä keikkailuna ja levytyksinä. Vuonna 2002 julkaistiin "Hitit"-albumi, joka sisältää Kaken 1980-luvun suosituimpia kappaleita uudelleen levytettynä. Uuteen suosioon ovat nousseet kappaleet "Nasta pimu" ja "Tilipäivä koittaa". Vuonna 2009 Kake Randelin julkaisi uusimman hittisinglensä "Silitä ja paijaa", jonka Kakelle tilauksesta sävelsi Esa Nieminen ja sanoitti Kikka Laitinen. Vuoden 2013 lokakuussa järjestetyssä Syksyn Sävel -kilpailussa Randelin sijoittui Suvi Teräsniskan ja Neljänsuoran jälkeen kolmanneksi kappaleellaan Suomalainen Sisu. Samaa nimeä kantava albumi julkaistiin maaliskuussa 2014.
Visma
Historia
Vuonna 2021 Visma teki 43 yrityskauppaa, joista 22 Pohjoismaissa. Syyskuuhun 2022 mennessä oli ostettu 31 yritystä, 15 Pohjoismaista. Yrityksen kasvusta puolet saatiin yrityskaupoista ja puolet liittyi orgaaniseen kasvuun. Yritykseen otettiin uusiksi osakkaiksi Aeternum Capital, Norjan valtion eläkerahasto Folketrygdfondet, Vind ja GIC. Kaupan myötä Visman kokonaisarvo nousi 16 miljardiin euroon.
Organisaatio
Vuonna 2023 Visma toimi yli kahdessakymmenessä maassa Euroopassa ja Latinalaisessa Amerikassa.
Tia Maria
pienoiskuva|Tia Mariaa lasissa pullon kera. Tia Maria on Karibialla, Jamaikalla valmistettua kahvilikööriä jonka pohja on jamaikalaista rommia ja maku tulee paikallisista aineista; Jamaikan Blue Mountain kahvipavuista, vaniljasta ja ruokosokerista. Alkoholia siinä on 20 prosenttia. 1980-luvulla sen alkoholiprosentti oli 31,5. Vanhoja silloin pullotettuja pulloja oli vielä vuonna 2020 joillakin vanhojen alkoholien kauppialla myynnissä. Tia Mariaa käytetään cocktaileihin ja kahvin kanssa ja jälkiruuissa. Sitä käytetään myös sellaisenaan jäiden kanssa.
Curt Hawkins
thumb|Curt Hawkins
Käsipokeri
thumb|Ostopokerissa kaikille pelaajille jaetaan viisi korttia. Pöytään ei jaeta yhteiskortteja. Käsipokeri, ostopokeri, vetopokeri tai viiden kortin ostopokeri on peruspokeripeli, jota usein kutsutaan vain ”pokeriksi”.
FNFL Hova
Palvelus
Alus luokiteltiin 1952 fregatiksi, jolloin se sai Naton mukaisen runkonumeron F704. Alus poistettiin alusluettelosta 1960 ja palautettiin toukokuussa 1964 Yhdysvaltain laivastolle, joka myi sen romutettavaksi.
Michelangelo Antonioni
Väliaikainen vetäytyminen ja viimeiset elokuvat
thumb|Antonioni vuonna 1995. Antonioni työskenteli mukana televisiotuotannossa, joka teki dokumenttia vuoden 1990 jalkapallon MM-kilpailuista. Näytelmäelokuvien pariin hän palasi 1995, jolloin italialaiset tuottajat houkuttelivat hänen ohjaamaan tarinoidensa pohjalta elokuvan Pilvien takana. Antonionin vanhuudenheikkouden takia saksalaisohjaaja Wim Wenders tuotiin avustamaan elokuvanteossa. Lisäksi Antonionin vaimo Enrica auttoi tulkitsemalla vaivoin puhuvan ohjaajan ohjeet näyttelijöille. Antonioni teki vielä kymmenennellä vuosikymmenellään yhden elokuvan, kun hän ohjasi osion rakkaudesta ja seksuaalisuudesta kertovaan elokuvaan Eros (2004), johon omat osionsa tekivät myös Steven Soderbergh ja Wong Kar-wai.
Tyyli ja teemat
Kuvataiteilija Mark Rothkolle Antonioni sanoi, että ”Maalauksesi ovat kuin elokuvani – [ne] eivät kuvaa mitään, mutta tekevät sen täsmällisesti.” Toteamus on arvoituksellinen, mutta elokuvatieteilijä Henry Baconin mukaan Antonioni saattoi tarkoittaa sitä, ettei Rothkon tai hänen itsensä taide esitä tai käsittele mitään tiettyä aihetta vaan ne ilmentävät elämän eksistentialisista kokemusta itsessään.
Kannisto
Kannisto voi tarkoittaa seuraavia asioita:
Elinsiirto
Elinsiirrot Suomessa
Elinsiirrot aloitettiin Suomessa munuaisensiirrolla vuonna 1964. Nykyään maassa tehdään vuosittain noin 150–190 munuaisensiirtoa, 50 maksansiirtoa, 30 sydämensiirtoa, yli 200 sarveiskalvonsiirtoa ja 125 luuytimen- tai veren kantasolujen siirtoa. Suomessa tehtyjen elinsiirtojen tulokset ovat kansainvälisesti mitattuna erittäin hyvätasoisia: munuaissiirteen saaneista elossa on viiden vuoden kuluttua 91 prosenttia, maksansiirtopotilaista 80–90 prosenttia ja sydänsiirtopotilaista noin 70 prosenttia. Toistaiseksi Suomessa ei siirretä haimaa tai ohutsuolta, vaikka molemmat ovat teknisesti mahdollisia. Vaikka elinten luovuttajien määrä Suomessa on muihin länsimaihin verrattuna ollut kohtuullinen, luovuttajista esimerkiksi munuaisen- ja maksansiirtoon on jatkuvasti pulaa. Keskimääräinen jonotusaika 2000-luvulla ensimmäiseen munuaisensiirtoon on ollut noin vuosi ja maksansiirtoon 45 päivää. Munuaisensiirtojen tarve kasvaa tulevaisuudessa, kun tyypin II diabeteksen esiintyvyys ja dialyysihoidon tarve lisääntyvät.
FNFL Somali
Valmistus
Yhdysvaltain laivasto tilasi aluksen Wilmingtonista Delawaresta Dravo Corporationilta runkonumerolla DE-111. Köli laskettiin 23. lokakuuta 1943. Alus laskettiin vesille 12. helmikuuta 1944 ja luovutettiin 2. tammikuuta 1944 lend lease -sopimuksen nojalla Ranskan pakolaishallitukselle, joka liitti sen Vapaan Ranskan laivastoon nimellä Somali. Alus otettiin palvelukseen 9. huhtikuuta.
Aaltoluku
Aaltoluku tarkoittaa aaltoliikkeiden fysiikassa aaltovektorin itseisarvoa. Spektroskopiassa määritellään samanniminen suure, joka tarkoittaa aallonpituuden käänteisarvoa.
Vetyatomin spektriviivat kertova yhtälö ilmoitetaan usein aaltoluvuissa: missä RH =109 677 cm−1 on vetyatomin Rydbergin vakio ja n1 ja n2 ovat kvanttilukuja (n2 > n1).
Thomas Müntzer
Vuodet 1523−1524 Müntzer oli Allstedtissa, missä hän saksalaisen messun laatimisen ohella yritti saada maallisia ruhtinaita liittymään taisteluun katolista kirkkoa vastaan. Luther sen sijaan vaati saksalaisia ruhtinaita "torjumaan ilkivaltaa ja ehkäisemään kapinan". Müntzerin oli paettava Mühlhauseniin. Siellä hän kirjoitti teoksen Hyvin aiheellinen puolustuspuhe ja vastaus Wittenbergin hengetöntä, lauhkeaa lihaa vastaan. Teoksessaan hän puolustautui kapinasyytöksiltä ja kutsui Lutheria "hissuttelijaksi", "mielistelijäparaksi" ja "tohtori Valehtelijaksi". Samoin hän syytti Lutherin "paistattelevan ruhtinaiden suosiossa".
Koulukuvaus
Koulukuvauspalveluja tarjoava yritys valmistaa ja toimittaa verkkokaupan kautta tehdyt tilaukset, sekä tilaamatta jättäneille tutustumiskuvat, postin välityksellä suoraan kotiin. Tutustumiskuvilla on Kuluttaja-asiamiehen ohjeistuksen mukaisesti 14 päivän veloitukseton palautusoikeus. Lisäksi yritys toimittaa kuvauksen tilanneelle taholle kuvista sähköiset versiot ja arkistokansion sekä useissa tapauksissa maksaa kuvauksen järjestäneelle taholle järjestelypalkkion.
Agía Galíni
Agía Galíni muodostaa myös laajemman kyläyhdyskunnan (Τοπική Κοινότητα Αγίας Γαλήνης, Topikí Koinótita Agías Galínis), johon kuuluu varsinaisen Agía Galínin kylän lisäksi Xirókampoksen kylä. Koko yhdyskunnan väkiluku on 632.
Bräcken rautatieasema
Alun perin Bräckeen rakennettiin Statens Järnvägarin III luokan asemarakennus. Asemarakennus korvattiin vuonna 1910 puisella rakennuksella, joka puolestaan korvattiin vuonna 1919 valmistuneella yksikerroksisella puisella asemarakennuksella. Rakennusta on uusittu vuonna 1938. Asemarakennuksessa on odotussali, neuvonta sekä apteekki. Lipunmyyntiä ei ole ja asema on miehittämätön.
Jyllinjoki
Joen kulku
Jyllinjoen luusua sijaitsee Jämijärven itäpäässä Tervaselän lahdessa olevassa Teevalansalmessa. Uoman kulku on aluksi melko suoraviivaista ja kun sen viiden kilometrin päässä ohittaa Jyllin kylän, on se mutkitellut vasta muutaman kerran. Tällä osuudella Jämijärven ja Ikaalisten välinen raja seuraa joen uomaa 850 metrin matkalla. Jyllissä sijaitsee ensimmäinen koski, joka on Jyllinkoski. Kun Jämijärven vedenpinnan korkeus on 100,9 metriä merenpinnan yläpuolella (mpy) ja Jyllinkosken partaalla sen pinta on keskimäärin 99,5 metriä mpy, on pudotusta ollut vasta 1,4 metriä. Jyllinkoski putoaa sitten 4,9 metriä 100 metrin matkalla, mikä tekee siitä vaikuttavan näköisen. Puoli kilometriä alempana sijaitsee Kalliokoski, jonka suvannossa on kolme saarta. Puolitoista kilometriä tätä alempana sijaitsee kahden lyhyen kosken osuudet. Alempaa koskea kutsutaan Nurmikoskeksi, jonka suvannossa on suuri saari. Koskien yläpuolella on vedenpinnan korkeus 92,8 metriä mpy. Tällä osuudella, joka alkaa Jyllinkosken alta, joki putoaa vajaa kaksi metriä. Joen alajuoksulla ennen Yläinenlammia, sijaitsevat ensin 150 metriä pitkä Lanttumaankoski ja sen alla saman mittainen Suninkoski. Suninkosken niskassa on patorakennelma ja kosken alapäässä on isohko saari. Yläinenlammi on Sunikoskesta 600 metriä alavirtaan ja sitä seuraa nopeasti Alainenlammi, jonka läpi joki virtaa. Tämä alla sijaitsee viimeinen Jyllinjoen osuus Särkikoski, joka on yli 100 metriä pitkä. Joki putoaa tällä osuudella vajaa kolme metriä ja koko matkallansa yhteensä 18 metriä. Joen laskukohta on Vatulan kylässä sijaitsevassa, Emonpohjasta länteen työntyvässä, suvannossa. Emonpohja ja sen takana aukeava Kelminselkä ovat Kyrösjärven lähes erilleen kuroutuneet lahdet Ikaalisten keskustan länsipuolella.
Nimityksiä
Joella on ollut puhekielessä lähihistoriansa aikana muitakin nimiä. Sitä on kutsuttu viranomaiskirjeissä myös Salavanjoeksi ja Jämijärvenjoeksi.
Koskien hyötykäyttöä
Vuonna 1836 hakivat kumppanit Björkmannin nimissä lupaa rakentaa sahan Kainukoskeen eli Pitkäkoskeen. Tähän koskeen haki Eino Suni vuonna 1918 lupaa perustaa sähkölaitoksen. Myös Särkikoski oli valjastettu koski. Torppari Gustav Thomesson Stengård haki vuonna 1846 lupaa saada hävittää Särkikoskessa ollut mylly. Toinen hävittämishakemus on vuodelta 1876, jolloin Desire Holmberg haki lupaa Särkikosken myllyn hävittämiseksi. Vuonna 1875 haki värjärimestari Karl Strömgren lupaa myllyn rakentamiseen. Päätös asiaan saatiin vuonna 1879.
Gob
How Far Shallow Takes You -aikakausi (1998–1999)
Kun Gob alkoi työstää toista albumiaan, Pat tuli isäksi ja päätti erota yhtyeestä. Gabe Mantle (entinen jäsen vancouverilaisesta hardcore-yhtyeestä Brand New Unit) tuli soittamaan rumpuja, ja Gob levytti How Far Shallow Takes Youn. Albumilla oli pimeämpi tunnelma ja raskaammat soinnut kuin edellisillä yhtyeen tuotoksilla. Levy myi hyvin Kanadassa ja yhtye sai vahvan, lojaalin fanikunnan. Singlet albumilta olivat "Beauville" ja "What To Do".
Mikael Soininen
Ura opetushallinnossa ja politiikassa
Soininen ajoi järjestelmällisesti kansakoulupohjan ulottamista koko väestöön ja vaati ”kansakoulua joka kylään”. Hän oli Suomen kasvatusopillisen yhdistyksen puheenjohtaja. Hän loi pitkän uran myös raittiusjärjestöissä: Hän oli Raittiuden Ystävien sihteeri vuosina 1887–1889 ja esimies vuosina 1913–1915 sekä Kieltolakiliiton johdon jäsen vuodesta 1919. Hän kannatti koulujen raittiusopetuksen kehittämistä. Soininen kuului Valvojan, Kansakoulun lehden, Kasvatusopillisen yhdistyksen vuosikirjan sekä Kasvatus ja koulu -lehden toimituskuntiin. Hän oli myös useiden koulukomiteoiden puheenjohtaja: suojeluskasvatuskomitean 1902–1905, oppivelvollisuuskomitean 1906–1907, kansakoulun käsityönopetuskomitean 1911–1912 ja kansakoulun opetussuunnitelmakomitean vuodesta 1912. Opetussuunnitelmakomiteaa johtaessaan Soininen perusti vuonna 1913 kotinsa lähelle Helsingin maalaiskunnan Pukinmäkeen yksityisen kokeilukoulun seuratakseen uutta opetussuunnitelmaa käytännössä.
Tasavaltalaisena Soininen osallistui Kansallisen Edistyspuolueen perustamiseen joulukuussa 1918. Hän oli näkyvin edistyspuolueeseen kokoomuksen sijasta mennyt vanhasuomalainen poliitikko. Hänet valittiin edistyspuolueen puoluehallitukseen. Soininen nousi uudelleen eduskuntaan maaliskuun 1919 vaaleissa. Vaalien jälkeen häntä harkittiin uudeksi pääministeriksi, mutta valtionhoitaja Gustaf Mannerheim ei ollut tyytyväinen hänen luonnostelemaansa hallitusohjelmaan eikä nimittänyt häntä. Soininen kuitenkin jatkoi kirkollis- ja opetusministerinä Castrénin ja Vennolan I hallituksissa kevääseen 1920 asti. Lisäksi hän oli uudelleen sivistysvaliokunnan puheenjohtajana vuonna 1921.
Tyräkit
Lajeja Suomessa
Nämä kaikki ovat matalia ruohovartisia lajeja, joilla on vihreät tai kellanvihreät ylälehdet. Lisäksi Suomessa tavataan villiintyneitä koristekasveja ja harvinaisia tulokkaita.
Venue-EP
EP:n A-puolen ensimmäinen kappale on vähän aiemmin samassa kuussa julkaistu singlen Love's An Injection/Taxi Driver A-puoli. Mark Freegard äänitti kappaleen Love's An Injection Wessex-studiossa Lontoossa. Kappale nousi Suomen singlelistan ensimmäiseksi lokakuussa 1982. EP:n B-puolen ensimmäinen kappale Taxi Driver on nauhoitettu Farmyard-studiossa Lontoon ulkopuolella toukokuussa 1982. A-puolen toinen kappale Malibu Nightmare on Suomen 53-päiväisen loppuvuoden 1981 kiertueen jälkeen nauhoitettu huumorikappale, joka on nauhoitettu suomalaisella Finnvox-studiolla. Koska basisti Sam Yaffa myöhästyi nauhoituksista, bassoa soittaa tällä kappaleella kitaristi Nasty Suicide. Malibu Nightmaresta tehtiin toinen suosittu rock-versio, joka löytyy albumilta Back to Mystery City.
Kappaleet
Kaikki kappaleet on Andy McCoyn tekemiä.
Tyko Brahe
Elämä
Vuonna 1575 Tanskan kuningas Fredrik II antoi hänelle pienen eläkkeen ja elinikäiseksi lahjaksi Juutinraumassa Landskronan lähistöllä sijaitsevan Venin saaren. Brahe rakensi saarelle observatorion ja aloitti tähtitaivaan tarkkailun. Vuonna 1588 hänen suojelijansa Fredrik II kuoli. Hänen seuraajansa Kristian IV lopetti hänen eläkkeensä ja rahavaikeuksien takia Brahen oli pakko lähteä saareltaan vuonna 1597 21 tuloksellisen vuoden jälkeen. Hän jatkoi vähän aikaa työtään Hampurissa, mutta jatkoi sitten Benatkyn linnaan, Böömiin jonne hän asettui 1599 Rudolf II:n suojelukseen. Praha oli tuolloin erittäin merkittävä tieteen keskus ja Brahe löysi jatkajan elämäntyölleen. Vuonna 1600 hän tapasi tuolloin varsin tuntemattoman Johannes Keplerin.
Hanjin
pienoiskuva|Konttilaiva Hanjin Vienna Hampurissa. Hanjin Group on eteläkorealainen monialayhtymä. Hanjin Group on hallintoyhtiö, joka omistaa Hanjin Shipping -varustamon ja siihen sisältyvän Hanjin Logistics -yhtiön, sekä vuonna 1969 hankitun Korean Air (KAL) -lentoyhtiön. Hanjin on Senator Lines -varustamon pääomistaja ja yhdessä (Hanjin-Senator) varustamot ovat maailman seitsemänneksi suurin konttivarustamo.
Tarja Cronberg
Poliittinen ura
Vuoden 2007 eduskuntavaaleissa Cronberg sai 9,2 prosentin kannatuksen, muttei tullut valituksi, koska Pohjois-Karjalan Vihreät olivat menettäneet vaaliliittonsa Keskustan Pohjois-Karjalan piirin kanssa. Cronberg sai 7 804 ääntä, mikä oli vaalipiirin toiseksi suurin henkilökohtainen äänimäärä. Vihreiden kokonaiskannatus jäi kuitenkin niin alhaiseksi, ettei edes suuri henkilökohtainen äänimäärä riittänyt eduskuntapaikkaan. Tämä oli yksi osavaikutin vuoden 2013 vaalipiiriuudistukseen, jossa pienennettiin laskennallista äänikynnystä yhdistämällä itäisen Suomen neljä vaalipiiriä kahdeksi.
Francis Darwin
thumb|Francis Darwin Francis "Frank" Darwin (16. elokuuta 1848 – 19. syyskuuta 1925) oli Charles Darwinin poika ja englantilainen kasvitieteilijä. Hän opiskeli Cambridgen yliopiston Trinity Collegessa aluksi matematiikkaa, mutta vaihtoi myöhemmin luonnontieteisiin. Hän valmistui 1870. Hän opiskeli myös lääketiedettä St George's Medical Schoolissa, josta valmistui 1875. Hän meni kolmesti naimisiin ja jäi kahdesti leskeksi. Isänsä kanssa Francis Darwin teki tutkimuksia kasvien liikkeistä, erityisesti fototropismista. He julkaisivat yhdessä aihetta käsittelevän teoksen The Power of Movement in Plants. Darwin valittiin Royal Societyn jäseneksi vuonna 1882. Hän myös editoi isänsä omaelämäkerran ja julkaisi hänen kirjeitään.
Anette Stai
Stai teki muutaman vuoden paljon töitä, mutta väsyi alaan ja päätti lopettaa mallin työt. Hän on sittemmin tehnyt töitä muotitoimittajana ja valokuvaajana, sekä kirjoittanut kirjoja.
Stai on naimisissa, ja hänellä on kaksi poikaa ja kaksi poikapuolta.
Rainbow (tavaramerkki)
Rainbow on Suomen Osuuskauppojen Keskuskunnan omistama kaupan oma tuotemerkki, jota valmistuttaa S-ryhmän hankintayhtiö Inex Partners. Rainbow-tuotteet ovat korvanneet vähitellen Daily-tuotteet, ja ne kattavat jo kaikki päivittäistavarakauppojen tuoteryhmät. Rainbow-tuotteet ovat noin 20–40 % edullisempia kuin vastaavan brändin tuotteet, koska niiden markkinointikulut minimoidaan. Rainbow-tuotteita myydään Prismoissa ja S-marketeissa sekä osaa tuotteista Alepoissa, Prisma Raudoissa, Saleissa ja ABC-liikennemyymälöissä. Joitain käyttötarvikkeita löytyy myös Sokoksista.
American Gold Eagle
Etupuolella on Augustus Saint-Gaudensin tulkinta kokovartaloisesta Lady Libertystä, jolla on soljuvat hiukset, pitäen soihtua oikeassa kädessä ja vasemmassa oliivipuun oksaa. Taustapuolella on esiintyy koiraskotka kantamassa oliivipuun oksaa lentäen pesän yllä. Naaraskotka hautoo pesässään.
Eksoplaneetta
Menetelmät
pienoiskuva|Tähteä kiertävä eksoplaneetta voidaan havaita sen kulkiessa keskustähtensä ja maan välistä, sekä kiertolaisen keskustähden kiertorataan aiheuttamista muutoksista. Säteisnopeusmenetelmä ja ylikulkumenetelmä ovat epäsuoria menetelmiä, joiden avulla on löydetty valtaosa kaikista varmistuneista eksoplaneetoista. Molemmilla menetelmillä löydetyt planeetat sijaitsevat tyypillisesti verrattain lähellä keskustähteään. Säteisnopeusmenetelmä perustuu keskustähden spektriä tarkkailemalla selvitetyn Doppler-ilmiön perusteella tehtyyn säteisliikkeen mittaamiseen. Säteisnopeusmenetelmän avulla on löydetty yli 60 % vahvistetuista eksoplaneetoista (elokuussa 2012). Ylikulkumenetelmän avulla voidaan havaita eksoplaneettoja, kun ne kulkevat keskustähtensä ja Maan välistä. Tähden kiekon yli kulkeva valo pimentää hyvin pienen osan tähdestä säännöllisin väliajoin.
Barbara Krause
Barbara Krause (s. 7. heinäkuuta 1959) on saksalainen uimari.
Gladiaattori (Shi’ar)
Historia
Hän on Shi’arien Keisarillisen Kaartin johtaja. Kaarti vastaa ainoastaan keisarinna Lilandralle, joka vastaa koko Shi’arien keisarikunnan hallitsemisesta. Gladiaattori on järkähtämättömän uskollinen keisarikunnalle huolimatta siitä, kuka hallitsee imperiumia.
Tätä nykyä Gladiaattori ja loput Kaartista palvelevat Shi’arien keisarinnaa Lilandraa uskollisesti.
Voimat ja varusteet
Kuten Teräsmies ja Hyperion myös Gladiaattori kykenee fokusoimaan silmistään uskomattoman kuuman lämpösäteen. Säteen sanotaan saavuttavan tähtien sisältämiä lämpötiloja. Gladiaattori on kerran saanut silmäsäteillään jopa uskomattoman vahvan Tyrannin horjumaan. Gladiaattori omaa myös superpuhalluksen, jonka avulla voi jäädyttää vastustajiaan
Hopeaväri
Samankaltaisia värejä
thumb|Liinaharjaisia rautiaita. Hopeanmustan hevosen jalat olisivat ainakin jonkin verran tummat ja jouhet hopeanvalkoiset, eivät kellertävänvaaleat. Jouhet ovat sekä hopeanruunikolla että hopeanmustalla hevosella liinakkomaisen vaaleat, joten hopeaväristä hevosta saatetaan luulla rautiaaksi. Ennen hopeageenin tunnistamista monet hopeaväriset hevoset rekisteröitiin esimerkiksi Suomessa liina- tai hamppuharjaisiksi "sysirautiaiksi" tai "kanelinrautiaiksi". Myös erittäin tummia liinakkoja rautiaita on kuitenkin olemassa.
Kuningastiira
Ravinto
Kuningastiira syöksysukeltaa kaloja. Poikasille syötetään ensin sardelleja ja niiden kasvaessa sillin sukuisia kaloja.
Ahti Kansa
Ahti Kansa (1. marraskuuta 1927 Koivisto – 19. syyskuuta 2021 Kotka) oli suomalainen kirjailija.
Bark at the Moon (video)
Lähteet
VHS -albumi Discogsissa
Herttoniemen mäkikeskus
Historia
Seuraava hyppyrimäki valmistui vuonna 1962 Herttoniemen urheilukentän länsipuoliselle kalliolle, jolle rakennettu mäki oli hieman edellistä pienempi. Hypyt olivat tiettävästi ainakin 40-metrisiä, mutta mäkeä ei koskaan voitu käyttää kilpailuissa ja se purettiin vuonna 1976. Mäen viereiselle half-pipe-paikalle oli rakennettuna Spede Pasasen kehittämä linkomäki, jossa hypyt olivat jopa 65-metrin mittaisia.
K46-mäen purku
Helsingin kaupunginmuseo ilmoitti, että hyppyrimäen purkamiselle ei ollut kulttuurihistoriallista estettä. Harrastajien mukaan mäen purkaminen käytännössä lopettaa mäkihypyn harrastamisen Helsingissä. Pienemmät K22- ja K15-mäet olivat jääneet yli 12-vuotiaille liian pieniksi, ja Helsingin Mäkihyppääjien harrastajat olivat vuoteen 2018 mennessä siirtyneet hyppäämään Lahteen.
2,5-dinitrotolueeni
2,5-Dinitrotolueeni (C7H6N2O4) on nitrattu aromaattinen yhdiste. Sitä käytetään orgaanisessa synteesissä räjähteitä ja väriaineita valmistettaessa. 2,5-Dinitrotolueenin kanssa isomeerisia yhdisteitä ovat 2,3-, 2,4-, 2,6-, 3,4- ja 3,5-dinitrotolueenit.
Leonard Darwin
Leonard Darwin oli luonnontieteilijä Charles Darwinin ja Emma Darwinin neljäs poika ja kahdeksas lapsi. Hän kävi koulun Clapham Schoolissa, piti itseään sisaruksiaan tyhmempänä. Hän oli kahdesti naimisissa. Molemmat avioliitot olivat lapsettomia.
Neutronitähti
Muotoutuminen
Neutronitähdet havaitaan pulsareina, jotka pyörivät nopeasti ja joiden pyörähdysaika on tyypillisesti muutamia sekunteja. Joissakin tapauksissa (nuorimmissa pulsareissa) pyörähdysaika voi olla vain muutamia millisekunteja. Tällaista pulsaria kutsutaan millisekuntipulsariksi.
Wicked Videos
Esiintyjät
Kesto: n. 18 minuuttia
Syyrian asevoimat
Syyriassa kaikki miehet tulevat 18 vuotta täytettyään asevelvollisiksi. Ennen Syyrian sisällissodan alkamista asepalvelusaikaa lyhennettiin ensin vuonna 2005 kahdesta ja puolesta vuodesta kahteen vuoteen, vuonna 2008 21 kuukauteen ja vuonna 2011 puoleentoista vuoteen.